  Майя Бывальцева 20-тӥ оштолэзе 15 часын Удмуртиысь Калыкъёслэн Эшъяськон юртазы ислам инъетъёсъя нырысетӥез лекция ортчоз. Та ар ӵоже 4 сыӵе пумиськонъёс ортчытыны чакламын. Солы кичӧлтон сётӥз элькунысь егит бигеръёслэн «Иман» мерлыко огазеяськонзы, ивортэмын Калыкъёслэн Эшъяськон юртсылэн сайтаз. Огазеяськонлэн кивалтӥсез Гульфия Ахтямова верамъя, лекциос бигер егитъёс понна гинэ ӧвӧл. Соос радъясько исламлэн историеныз но лулчеберетэныз вань тунсыкъяськисьёслы. Нош валтӥсез ужпум — егитъёс пӧлын экстремизм мылкыдъёсты алон. Лекциос лыдӟоз Вотка карысь мечетьысь имам-хатыб Мухаммед Ашрапов. Со мусульман культуралэн туала улонын интыез, вӧсьлык, тупаса улонэз утён понна пӧртэм выжы калыко улосын ӟеч кусыпъёс юнматонлэн, ог-огдэ валанлэн кулэлыкез сярысь вералоз. Тегъёс: Ижкар Ислам егитъёс Эшъяськонюрт  